Prieto destaca la importància de la Cursa de la Dona com a símbol d'igualtat i solidaritat
14 març 2025

## Prieto destaca la importància de la Cursa de la Dona com a símbol d'igualtat i solidaritat14 març 2025Última actualització: 14 març 2025

![](../gestion/img/55e1ac6044c98311f86326fe8a39ae55035483dfe6dfd7f88e350cbdb7a57a13.jpg)  
  

La Casa de la Marquesa va acollir ahir la presentació de la **XVI Cursa de la Dona Vicky Food**s, un esdeveniment esportiu i social que cada any reuneix milers de dones amb un objectiu comú: visibilitzar el paper de la dona en l'esport i reivindicar la igualtat. L'acte ha comptat amb la assistència de l'alcalde de Gandia, **José Manuel Prieto**; el regidor delegat d'Esports, Jesús Naveiro; a més d'altres membres de la corporació municipal, i representants de l'àmbit esportiu i empresarial de la comarca.  
Durant la seua intervenció, l'alcalde ha subratllat que "_cada edició de la Cursa de la Dona és molt més que una carrera; és un moviment que reflecteix l'esperit de superació, la unió i la força de les dones de Gandia i la comarca_". També ha posat en valor l'esforç de les participants, així com el compromís del Club d’Atletisme Safor Teika i de l'empresa Vicky Foods en l'organització de l'esdeveniment.

  
Prieto ha insistit que "_Gandia és una ciutat que treballa dia a dia per la igualtat, i aquesta carrera és una mostra del nostre compromís amb l'eliminació de barreres i la lluita contra qualsevol forma de discriminació_". A més, ha recordat que part de les inscripcions es destinaran a una causa solidària, en aquesta edició al projecte DONAiDONA, impulsat per l'Associació d'Empresàries i Professionals de València (EVAP), que busca la formació i capacitació de dones en risc d'exclusió social.  
L'alcalde també ha ressaltat la importància del Concurs de Relats Curts, dirigit a l'alumnat de cinqué de Primària, que busca trencar amb els estereotips de gènere en l'esport. "És fonamental que des de xicotets aprenguem que l'esport no té gènere i que tots i totes podem participar en igualtat de condicions", ha afirmat.  
Finalment, Prieto ha animat a totes les dones a participar en la carrera, que se celebrarà el pròxim 6 d'abril, assegurant que "_aquest esdeveniment és una celebració de la vida, de l'esforç i de la companyia. Un any més, demostrarem que juntes som imparables_".